Den Vest-Sjællandske Avis, 1837-08-24
Den nyeste telegraphiske Depesche, Bayonne den 14de August om Aftenen, fra den franske Ambassadeur til Ministeren for de udenlandske Anliggender, angav, at Madrids Beleiringstilstand vedvarede endnu om Eftermiddagen den 11te, at Forposterne fra Carlisterne i Segovia havde Natten forud viist sig 5 1/2 Lieues fra Madrid, og at Nationalgarden havde grebet til Vaaben. Om Morgenen derefter var Fjenden forsvunden. Man ventede Espartero den 12te med 11-12,000 Mand til Omegnen af Hovedstaden; og denne var forresten rolig. – Jfølge en tidligere Depesche var den hele Provinds Ny-Castilien bleven erklæret i Beleiringstilstand. En anden Depesche fra Narbonne, dateret den 14de, sagde, at Juntaerne i Lerida, Gerona og Tarragona havde modsat sig Generaljuntaens Beslutning i Barcellona med Hensyn til at gjøre alle Nationalgardere fra det 18de til det 40de Aar mobile; men denne Efterretning synes at beroe paa een af de vildledende og modsigende Angivelser i Henseende til de kraftige Folkebevægelser i Catalonien, som repræsenteres af den nye Junta i Barcellona; thi Centraljuntaen i Barcellona har de Deputerede af alle Juntaerne i sin Magt. - J Madrid vilde man vide, at Segovia var ved Forræderie falden i Fjendens Hænder, og at de fornemste af Jndbyggerne vare blevne fangne af Carlisterne og næsten samtlige skudte. – J det franske Blad Temps læses en Beretning fra en christinsk Officeer under Espartero, der synes at være Sandheden temmelig nær. Efter denne Beretning havde Uenighed imellem Espartero og Oraa, om hvilken Vei de skulde tage imod Don Carlos, været Skyld i, at denne undkom fra deres samlede Styrke. Espartero gav endelig efter for Oraas Plan. Men ved Ankomsten til Stedet, vare Carlisterne forsvundne. Jndvaanerne talede med Vrede og Skræk om dem, men i alle Bjergbyerne viste man alligevel kun liden Tilbøielighed for de christinske Tropper. Man synes hverken at ville have det ene eller det andet Partie Man rykkede frem imod Cantavieja paa Bjergveie, hvor det havde været let for Fjenden at angribe, men han viste sig intetsted. Det var derfor øiensynligt, at Prætendenten havde sendt de Fleste af sine Tropper bort fra sig, for at disse kunne operere Ryggen paa dem, der vare beordrede imod ham, imedens han selv med en ringe Hob kunde forlokke sine Modstanderes Hovedstyrke til at forfølge sig og at beleire Cantaviesa. De christinske Generaler havde endelig indseet deres Vildfarelse og vendt om Saasnart Don Carlos havde erfaret dette, havde ogsaa han begivet sig til samme Sted, hvorfra han først havde trukken sig tilbage, gjort en Smule Nar af hans Modpartie og derpaa hørt Messe. Bjerg beboerne spottede ellers saavel over Don Carlos som over hans Præster og hans sex daglige Messer Denne Krig kan vare længe; thi ved Carlisternes hurtige Marscher, da de som Røvere, der leve af den de rane, hvor de komme, ikke behøve at føre nogen Bagage med sig, kunne de fare om allevegne, og man kan derfor vente at see den snart paa den vestlige Side af Madrid, naar deres Foretagende imod denne Stad mislykkes, hvilket næsten synes at være vist. Med saa faa Stridskræfter kan intet Alvorligt foretages imod den, ifald den ikke ogsaa, som Segovia, overgiver sig uden Sværdslag, skjøndt dette neppe er tænkeligt.